Evidenční číslo Objednatele: [● BUDE DOPLNĚNO]
       Zmluva o dielo

uzavretá  podľa § 536 a nasl. zák. č. 513/1991 (Obchodný zákonník) v znení neskorších predpisov zákona č. 254/1998 Z. z. o verejných prácach v znení neskorších predpisov 
a vyhlášky č. 83/2008 Z. z., ktorou sa vykonáva zákon o verejných prácach, (ďalej len „Zmluva“) a 
§3 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov medzi zmluvnými stranami v čl. I. tejto zmluvy 

Čl. I
Zmluvné strany

Objednávateľ:		Univerzita Konštantína Filozofa v Nitre
				Trieda Andreja Hlinku 1, 949 74 Nitra
Štatutárny orgán:		prof. RNDr. Libor Vozár, CSc. – rektor 
      Identifikačné údaje:
IČO:			0015 77 16
IČ DPH:        		SK2021246590
Bankové spojenie: 	Štátna pokladnica
	IBAN:
(ďalej tiež len „Objednávateľ“)
a
Zhotoviteľ:	 		
	
Štatutárny orgán:		
Zástupca na rokovanie vo veciach
a) zmluvných:       	
b) technických:     	
Identifikačné údaje:
IČO:			
DIČ:        				
IČ DPH:			
Bankové spojenie: 		
IBAN:
Zápis v obchodnom registri: 
(ďalej tiež len „Zhotoviteľ“)
  
(Objednávateľ a Zhotoviteľ sú ďalej uvádzaní spoločne len ako „zmluvné strany” alebo ktorýkoľvek z nich samostatne len ako „zmluvná strana”).

Čl. II
Preambula

2.1.	Objednávateľ na obstaranie predmetu tejto zmluvy použil postup verejného obstarávania  podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého víťazom sa stal zhotoviteľ.

2.2.	Objednávateľ má záujem na odbornom a kvalitnom spracovaní predmetu zmluvy.

2.3.	Zhotoviteľ prehlasuje, že on  ako aj ním zmluvne poverení zamestnanci sú odborne kvalifikovaní a spôsobilí k vykonávaniu predmetu zmluvy podľa slovenských právnych predpisov a noriem.


ČL. III
Predmet  a účel zmluvy

1. Účelom tejto zmluvy je dohodnúť podmienky pre vypracovanie projektovej dokumentácie pre stavebné povolenie a realizáciu stavby „Vonkajšie úpravy areálu UKF v Nitre na Dražovskej 4, Nitra“ a súvisiacich služieb (ďalej len „Dielo“ ) v rozsahu podľa podkladov architektonickej štúdie „Vonkajšie úpravy areálu UKF v Nitre na Dražovskej 4, Nitra“ vypracovanej spoločnosťou SAN-HUMA´90 s.r.o., v 9/2019 a požiadaviek  podľa  Čl. III, ods. 3 tejto zmluvy tak, aby sa dosiahla jednoznačná priestorová, dispozično-prevádzková, konštrukčná, materiálová a vybavenostná charakteristika stavby na posúdenie požiadaviek verejných záujmov.  Projektová dokumentácia bude vypracovaná tak, aby poskytla stavebnému úradu podklad pre posúdenie navrhovanej stavby a jej súladu s územnými podmienkami. Projektová dokumentácia musí byť dostatočným podkladom na realizáciu stavby tak, aby ju zhotoviteľ stavby vedel zrealizovať a aby splnila podmienky pre bezpečné prevádzkovanie riešených priestorov, ako aj pre určenie jej investičných nákladov a následné  záverečné vyúčtovanie stavebných prác.   
2. Zhotoviteľ sa touto Zmluvou zaväzuje vypracovať projektovú dokumentáciu „Vonkajšie úpravy areálu UKF v Nitre na Dražovskej 4, Nitra “ v rozsahu podľa Čl. III ods. 3 bod 3.1, nachádzajúce sa na pozemku  parc. č. 4601 a č. 4608/1 -ostatné plochy ,  v k. ú. Zobor, obec Nitra, okres Nitra, evidovaný ako parcela registra „C“ v LV č. 2591 Katastrálneho odboru Okresného úradu Nitra a súvisiace činnosti podrobne popísané v čl. III ods. 3 tejto zmluvy a Objednávateľ sa zaväzuje zaplatiť Zhotoviteľovi za zhotovenie Diela cenu uvedenú v čl. VI. tejto zmluvy. 
3. Zmluvné strany sa dohodli, že Dielom podľa tejto Zmluvy je:
Projektová dokumentácia „Vonkajšie úpravy areálu UKF v Nitre na Dražovskej 4, Nitra “ Projektová dokumentácia bude vypracovaná v rozsahu:
Riešenie vonkajších úprav areálu :
· riešenie centrálneho priestoru areálu,
· riešenie úpravy parku doplnením chodníkov a lavičiek a edukačných priestorov,
· úpravy vonkajšieho priestoru pavilónu hudby na edukačný priestor,
· využitie zníženej plochy vedľa pedagogickej pre petanque, stolný tenis a pod.,
· priestory pre fajčiarov s prekrytím,
· sadové úpravy – výruby a doplnenie vzrastlých drevín,
· doplnenie areálového osvetlenia,
· zadný vjazd do areálu pre odvoz komunálneho odpadu,
· doplnenie veľkej brány a malej bránky do oplotenia, 
· vytvorenie plochy pre komunálny odpad a kontajner,
· východ so schodiskom  z pedagogickej fakulty -  plocha pre fajčiarov,
· informačné tabule a pylóny, 
· vypracovanie  podrobného rozpočet a výkazu výmer pre realizáciu stavby rozdelený na etapy  ,
3.1.2.poskytnutie súčinnosti pri príprave a realizácii verejného obstarávania na      zhotoviteľa stavby až do ukončenia výberu zhotoviteľa stavby, najneskôr do troch (3) dní od písomného vyzvania Objednávateľom elektronickým spôsobom (ďalej len „Dielo“ ),           
3.1.3 autorský dozor .   

Dielo bude zhotovené za podmienok  uvedených v tejto zmluve.

	 5. Zhotoviteľ sa zaväzuje, že Dielo bude spĺňať nasledujúce požiadavky:
5.1. Dielo musí poskytnúť jednoznačnú priestorovú, dispozično-prevádzkovú, konštrukčnú, materiálovú a vybavenostnú charakteristiku stavby na posúdenie požiadaviek verejných záujmov. Dielo musí byť dostatočným podkladom na uskutočnenie celej stavby, určenie jej investičných nákladov a na záverečné vyúčtovanie stavebných prác. Cieľom je vytvoriť Dielo tak, aby ho Zhotoviteľ stavebného diela vedel zrealizovať a splnil podmienky požadované k uvedeniu stavebného diela  do prevádzky.
5.2. Požiadavky na zabezpečenie súladu Diela s právnymi predpismi:  
5.2.1. Dielo musí zodpovedať požiadavkám, platným všeobecne záväzným 	právnym  predpisom , technickým predpisom a normám SR a EÚ, najmä: 
· zákon č. 50/1976 Zb. (stavebný zákon) o územnom plánovaní a stavebnom poriadku v znení neskorších predpisov, 
· vyhl. MŽP SR č. 453/2000 Z. z., ktorou sa vykonáva stavebný zákon, 
· zákon č. 254/1998 Z. z. o verejných prácach v znení neskorších predpisov,
· vyhl. č. 83/2008 Z. z. , ktorou sa vykonáva zákon o verejných prácach, 
· zákon č. 135/1961 Z. z. o pozemných komunikáciách v znení neskorších predpisov,
· zákon č. 17/1992 Z. zb. o životnom prostredí v znení neskorších predpisov,
· vyhláška MŽP SR č.365/2015 Z. z, ktorou sa ustanovuje katalóg odpadov v znení neskorších predpisov,
· Nariadenie Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS
· zákon č. 133/2013 Z. z. o stavebných výrobkoch v znení neskorších predpisov, 
· zákon č.124/2006 Z. z. o bezpečnosti zdravia a ochrane zdravia pri práci a o zmene a doplnení    niektorých    predpisov,
· vyhláška MV SR č. 94/2004 Z. z., ktorou sa ustanovujú technické požiadavky na požiarnu bezpečnosť pri výstavbe a užívaní stavieb v znení neskorších predpisov,
· nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko,
· technické normy, a to STN a EN, ktoré sa vzťahujú na vypracovanie diela.
5.2.2. Súčasťou Diela v zmysle § 4 ods. 1 zákona č. 124/2006 Z. z. o bezpečnosti 	a ochrane zdravia pri práci musí byť vyhodnotenie neodstrániteľných 	nebezpečenstiev a neodstrániteľných ohrození, ktoré vyplývajú 	z navrhovaných riešení v určených prevádzkových a užívateľských 	podmienkach, posúdenie rizika pri ich užívaní a návrh ochranných opatrení 	proti týmto nebezpečenstvám a ohrozeniam.
5.2.3. Ak sa vyššie uvedené predpisy zmenia v období medzi podpisom Zmluvy a prevzatím Diela Objednávateľom a ak budú tieto zmeny mať vplyv na zhotovenie Diela, Zhotoviteľ bezodkladne písomne upovedomí Objednávateľa o týchto zmenách a o ich dôsledkoch.

5.3. Zhotoviteľ zodpovedá za to, že Dielo bude mať vlastnosti stanovené najmä touto zmluvou, technickými normami a technickými predpismi SR a EÚ, ako aj všeobecne záväznými právnymi predpismi platnými a účinnými v čase zhotovenia Diela, ktoré je predmetom tejto Zmluvy. Zhotoviteľ ďalej zodpovedá za to, že vykonané Dielo bude kompletné a bez vád. 
5.4. Ďalšie požiadavky na Dielo:  
5.4.1 	Dielo Zhotoviteľ vypracuje a dodá Objednávateľovi v rámci dohodnutej ceny 	v šiestich tlačených vyhotoveniach a v jednom vyhotovení v elektronickej forme – na  CD alebo USB nosiči  v digitálnej forme (výkresy v DWG, pdf, tabuľky .xlsx, text, 	docx). Objednávateľ sa zaväzuje, že projektovú dokumentáciu vo formáte  DWG poskytne budúcemu realizátorovi stavebného diela výlučne za účelom vyhotovenia projektovej dokumentácie skutočného vyhotovenia.
5.4.2 	Výkazy výmer a rozpočet stavby musia byť vypracované programom pre 	oceňovanie stavebných prác.
5.4.3 	Zhotoviteľ sa zaväzuje zabezpečiť, aby boli definované výrobky a  predmety malej architektúry technickými špecifikáciami, popisom, požadovanými vlastnosťami, kvalitou s odkazmi na príslušné právne predpisy a technické normy. Zároveň uvedie, akými požadovanými dokladmi bude budúci zhotoviteľ stavby vyššie uvedené špecifikácie preukazovať.
5.4.4 	Zhotoviteľ garantuje nezávadnosť riešenia Diela z hľadiska použitia práv tretích osôb, vrátane práv vyplývajúcich zo zákona  č. 185/2015 Z. z.  Autorský zákon v znení neskorších predpisov.
5.5.   Zhotoviteľ sa zaväzuje v rámci prípravy výberu zhotoviteľa stavby až do ukončenia verejného obstarávania podieľať sa na príprave opisu predmetu zákazky v súťažných podkladoch pre verejné obstarávanie, na príprave odpovedí na žiadosť o vysvetlenie, na vyhodnotení ponúk ako člen hodnotiacej komisie (v prípade konfliktu záujmov vo verejnom obstarávaní zabezpečí účasť inej oprávnenej osoby na vyhodnotenie ponúk), prípadne na príprave odpovedí na žiadosť o nápravu, resp. stanoviska k námietkam.
5.6.  Zhotoviteľ sa zaväzuje počas realizácie stavby zhotovenej podľa projektovej dokumentácie, ktorá  je predmetom tejto zmluvy, zabezpečiť výkon odborného autorského dohľadu projektanta v nasledovnom rozsahu :
 5.6.1  	poskytovanie vysvetlení potrebných na vypracovanie dodávateľskej   dokumentácie,
 5.6.2    účasť na kontrolných koordinačných dňoch stavby, 
 5.6.3   zabezpečenie dodržania projektu s prihliadnutím na podmienky určené  rozhodnutiami správnych orgánov s poskytovaním vysvetlení potrebných pre plynulosť výstavby,
 5.6.4   	posudzovanie návrhov zhotoviteľa na zmeny a odchýlky z pohľadu dodržania     technicko-ekonomických parametrov stavby, prípadne ďalších údajov a ukazovateľov,
 5.6.5   vyjadrenie k požiadavkám o väčšie množstvo výrobkov a výkonov oproti    prerokovanej dokumentácii, 
 5.6.6   	sledovanie postupu výstavby z technického hľadiska, 
 5.6.7 	účasť na odovzdaní a prevzatí stavby alebo jej časti vrátane komplexného vyskúšania. 
6. 	Objednávateľ sa zaväzuje vykonané Dielo prevziať, zaplatiť Zhotoviteľovi cenu dohodnutú v tejto zmluve a poskytnúť mu dohodnuté spolupôsobenie.
 
				Čl. IV.
Doba a miesto vykonania a odovzdania Diela

1. Zmluvné strany sa dohodli na termíne trvania zmluvy do úplného zhotovenia stavby, ktorej sa Dielo týka, alebo do troch (3) rokov od odovzdania Diela, ak sa so stavebnou realizáciou nezačne v lehote do troch (3) rokov od riadneho odovzdania Diela Objednávateľovi.
2. Zmluvné strany sa dohodli, že Zhotoviteľ vykoná Dielo v nasledovných termínoch:
2.1. V zmysle čl. III ods. 3.1. protokolárne odovzdať Dielo do deväťdesiatich (90) dní odo dňa nadobudnutia účinnosti tejto Zmluvy,
2.2. v zmysle čl. III ods. 3.2. poskytnúť súčinnosť pri príprave a realizácii verejného obstarávania na zhotoviteľa stavby až do ukončenia výberu zhotoviteľa stavby, najneskôr do troch (3) dní od písomného vyzvania Objednávateľom elektronickým spôsobom, 
2.3.  v zmysle čl. III ods. 3, bod 3.3. vykonávať autorský dozor až do odovzdania stavby do užívania a jej záverečného hodnotenia.

3. Objednávateľ nadobudne vlastnícky vzťah k časti predmetu Zmluvy podľa čl. III ods. 2 bod 2.1. tejto Zmluvy po protokolárnom odovzdaní a prevzatí tejto časti predmetu Zmluvy.
4. Miestom odovzdania Diela bude kancelária kvestorky Univerzity Konštantína Filozofa v Nitre, Tr. A. Hlinku 1, Nitra.  	
5. Dodržanie lehoty na vykonanie Diela je závislé od riadneho a včasného spolupôsobenia Objednávateľa v rozsahu uvedenom v čl. V. tejto Zmluvy. Počas doby omeškania Objednávateľa s poskytnutím spolupôsobenia nie je Zhotoviteľ v omeškaní s plnením povinnosti dodať predmet  Zmluvy v dohodnutom termíne.

Čl. V.
Spôsob vykonania diela a spolupôsobenie Objednávateľa

1. Zhotoviteľ vyhlasuje, že má oprávnenie na vykonávanie činnosti v rozsahu čl. III. tejto Zmluvy a že Dielo vypracujú osoby oprávnené na projektovú činnosť v zmysle zákona č. 138/1992 Zb. v znení neskorších predpisov. 
2. Zhotoviteľ sa zaväzuje splniť svoj záväzok vykonať Dielo jeho riadnym a včasným odovzdaním Objednávateľovi s tým, že Dielo musí byť zhotovené v súlade s platnými všeobecne záväznými právnymi predpismi, technickými normami SR a EÚ a podmienkami dohodnutými v tejto Zmluve. 
3. Zhotoviteľ sa zaväzuje, že Dielo bude spracované v rozsahu požiadaviek podľa zákona č. 50/1976 Zb. v znení neskorších predpisov a podľa čl. III tejto Zmluvy, s prihliadnutím k miestnym podmienkam. Vyhotovenie Diela, jeho rozsah a úroveň spracovania bude zodpovedať požiadavkám opísaných v čl. III tejto Zmluvy.  
4. Objednávateľ sa ďalej zaväzuje poskytnúť Zhotoviteľovi informácie a podklady nevyhnutné pre výkon činnosti Zhotoviteľa, o ktoré Zhotoviteľ požiada a ktoré bude mať Objednávateľ k dispozícii. Túto súčinnosť poskytne Objednávateľ Zhotoviteľovi 
na základe písomnej požiadavky Zhotoviteľa v termíne, ktorý si Objednávateľ a Zhotoviteľ písomne dohodnú.
5. Spôsob spolupráce, organizácie pracovných schôdzok, menovanie zodpovedných osôb, spôsob obehu korešpondencie a pod. budú dohodnuté pri začatí prác. Zhotoviteľ 
sa zaväzuje, že spracovanie Diela povinne odkonzultuje formou koordinačného stretnutia so zástupcom Objednávateľa, a to spravidla minimálne dvakrát (2x) počas zhotovovania tejto časti  Diela a zároveň vyhotoví z tohto stretnutia zápis a predloží Objednávateľovi do desiatich (10) dní odo dňa konania koordinačného stretnutia. 
6. Objednávateľ sa zaväzuje poskytnúť súčinnosť a urobiť rozhodnutia v zmysle tejto Zmluvy v lehote najneskôr troch (3) pracovných dní odo dňa oznámenia žiadosti. Osobitnú lehotu dohodnú zmluvné strany v prípade, ak sa bude jednať o spoluprácu, ktorú nemôže Objednávateľ zaobstarať vlastnými silami.
7. Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy platné na území SR a EÚ a podmienky tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených pracovníkov zmluvných strán. 

Čl. VI.
Cena Diela

1. Cena Diela podľa tejto zmluvy je dohodnutá v zmysle ustanovení zákona  č.18/1996 Z. z o cenách v znení neskorších predpisov  vyhlášky MF SR č. 87/1996 Z. z. v znení neskorších predpisov ako cena maximálna nasledovne:
	Pol. č.
	Názov – popis
	Cena EUR bez DPH
	DPH 
20 %
	Cena EUR s  DPH

	1. časť
	Dielo v rozsahu podľa čl. III ods. 3 bod 3.1.
	
	
	

	2. časť
	Dielo v rozsahu podľa čl. III ods. 3 bod 3.2.

	
	
	

	3. časť
	Dielo v rozsahu podľa čl. III ods. 3 bod 3.3.

	
	
	

	
	SPOLU
	
	
	



2. Takto dohodnutá cena je maximálna a zahŕňa všetky náklady a činnosti Zhotoviteľa potrebné na úplné a riadne zhotovenie Diela podľa tejto Zmluvy. 
3. Zhotoviteľ je / nie je [footnoteRef:1] platcom DPH. [1:  Nehodiace  sa prečiarknúť] 



Čl. VII.
Platobné podmienky

1. Zmluvné strany sa dohodli, že Objednávateľ neposkytne Zhotoviteľovi preddavok 
na zhotovenie Diela.
2. Zmluvné strany sa dohodli, že cena Diela bude Zhotoviteľovi zaplatená Objednávateľom 
po vykonaní  a odovzdaní  predmetu Zmluvy uvedeného v čl. III. ods. 3.1 tejto Zmluvy na základe faktúry.  
3. Faktúru Zhotoviteľ vystaví v dvoch (2) vyhotoveniach a odovzdá ich v kancelárii kvestorky UKF v Nitre, Tr. A. Hlinku 1, 3. poschodie, č. dv. A-305. 
4. Právo vystaviť faktúru vzniká Zhotoviteľovi Diela dňom nasledujúcim po dni, kedy Objednávateľ písomne potvrdí, že prevzal Dielo podľa tejto Zmluvy. 
5.  Faktúra musí obsahovať náležitosti daňového dokladu v zmysle zákona č. 222/2004 Z. z. 
o dani z pridanej hodnoty v znení neskorších predpisov. 
6. Zmluvné strany sa dohodli, že pre faktúru je stanovená lehota splatnosti tridsať (30) dní odo dňa jej preukázaného doručenia Objednávateľovi.
7. Zmluvné strany sa dohodli, že Objednávateľ je oprávnený pred uplynutím lehoty splatnosti vrátiť Zhotoviteľovi bez zaplatenia faktúru, ktorá nebude obsahovať niektorú náležitosť uvedenú v tejto Zmluve či vo všeobecne záväzných právnych predpisoch, poprípade bude mať iné chyby v obsahu alebo nebude uvedené bankové spojenie a číslo účtu Zhotoviteľa alebo tieto náležitosti budú uvedené chybne. Zhotoviteľ je povinný faktúru znova vyhotoviť. Zmluvné strany sa dohodli, že oprávneným vrátením faktúry prestáva plynúť pôvodná lehota splatnosti. Celá lehota splatnosti plynie znovu odo dňa doručenia novo vyhotovenej faktúry Objednávateľovi.
8. Faktúra sa považuje za včas uhradenú, pokiaľ je fakturovaná čiastka odpísaná z účtu Objednávateľa najneskôr v deň splatnosti faktúry.
9. Zmluvné strany sa dohodli, že Objednávateľ zadrží ako zádržné desať percent (10 % )z ceny Diela bez DPH podľa čl. VI ods. 1 - 1. časť tejto Zmluvy, z ktorej sa budú uhrádzať náklady súvisiace s odstránením prípadných vád Diela.
10. Objednávateľ vráti:
10.1 dvadsať percent (30 %) zádržného, resp. jeho pomernej časti po uplatnení čl. VII. bod  9 Zhotoviteľovi do pätnásť (15) dní od nadobudnutia účinnosti Zmluvy o Dielo so zhotoviteľom realizácie Diela, ktorý bude vybraný na základe súťaže vyhlásenej verejným obstarávaním,
10.2.osemdesiat percent (70 %) zádržného, resp. jeho pomernej časti po uplatnení čl. VII. bod 9 Zhotoviteľovi do pätnásť (15) dní od protokolárneho odovzdania realizovanej stavby bez vád a nedorobkov
[bookmark: _GoBack]10.3 sto percent (100 %) zádržného, resp. jeho pomernej časti po uplatnení čl. VII. bod 9 Zhotoviteľovi do pätnásť (15) dní od uplynutia troch (3) rokov od protokolárneho odovzdania Diela Objednávateľovi, ak Objednávateľ nezačne s realizáciou stavby, ktorej sa týka predmet tejto zmluvy. 	
Čl. VIII.
Práva a povinnosti zmluvných strán

1. Zhotoviteľ je povinný vykonať Dielo na svoje náklady a na svoje nebezpečenstvo. Zhotoviteľ zabezpečuje vykonanie Diela svojimi pracovníkmi alebo pracovníkmi tretích osôb. Zhotoviteľ má i pri vykonaní Diela inou osobou zodpovednosť, ako by Dielo zhotovil sám, a zodpovedá za neplnenie či porušenie povinností vyplývajúcich z tejto Zmluvy.
2. Zhotoviteľ bude pri plnení predmetu tejto Zmluvy dodržiavať všeobecne záväzné predpisy, technické normy SR a EÚ a podmienky tejto Zmluvy.
3. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených zamestnancov zmluvných strán.
4. Nebezpečenstvo škody na Diele znáša Zhotoviteľ. Protokolárnym odovzdaním Diela prechádza nebezpečenstvo škody na tomto Diele na Objednávateľa 
a týmto okamihom Objednávateľ tiež nadobúda vlastnícke právo k Dielu. 
5. Zhotoviteľ sa zaväzuje do desiatich (10) dní po nadobudnutí účinnosti tejto zmluvy preukázať Objednávateľovi, že má uzatvorenú platné poistenie na poistenie zodpovednosti za škodu spôsobenú pri výkone profesie architekta alebo stavebného inžiniera vo výške minimálne 30 000,00 EUR (ďalej len „poistná zmluva“) a túto poistnú zmluvu musí udržiavať v platnosti počas doby trvania jeho záväzkov vyplývajúcich z tejto zmluvy. 
6.  	Zmluvné strany sa dohodli, že výkresová i textová dokumentácia bude vypracovaná v slovenskom jazyku. Dielo bude spracované s využitím výpočtovej techniky. 

7. Konečné vyhotovenie bude protokolárne odovzdané Objednávateľovi v nasledujúcich       vyhotoveniach:
a) Šesť (6) paré projektu pre realizáciu stavby v tlačenom vyhotovení, 
b) jeden krát (1 x) elektronické vyhotovenie (formáty .docx, .xlsx, , .dwg, pdf.), obsahovo zhodnom s vytlačeným vyhotovením.


Čl. IX.
Zodpovednosť za vady, zodpovednosť za škodu

1. Zmluvné strany sa dohodli, že Zhotoviteľ poskytuje záruku za kvalitu Diela a zodpovedá za vady Diela a iné vady spôsobené porušením povinností Zhotoviteľa do dňa podpísania Protokolu o odovzdaní a prevzatí stavebného diela zhotoveného podľa Diela v zmysle tejto zmluvy. Zmluvné strany  sa dohodli, že  Zhotoviteľ Objednávateľovi zodpovedá za škodu, ktorá Objednávateľovi vznikne v súvislosti  s vadným zhotovením  Diela.
2. Prípadnú reklamáciu vád plnenia predmetu tejto zmluvy je Objednávateľ povinný uplatniť bezodkladne po zistení vád, v písomnej forme do rúk  Zhotoviteľa, uvedeného v čl. I.
3. Oznámenie vád (reklamácia) musí byť vykonané písomne e-mailom, a následne doručené poštou adresované Zhotoviteľovi. 
4. Zmluvné strany sa dohodli, že v priebehu záručnej doby Zhotoviteľ bezodplatne odstráni vytknuté vady či nedorobky do piatich (5) kalendárnych dní od doručenia písomnej reklamácie Zhotoviteľovi, pokiaľ si zmluvné strany nedohodnú lehotu dlhšiu z dôvodu faktickej nemožnosti odstránenia vady vo vyššie uvedenej lehote, najviac však do pätnásť (15) pracovných dní.
5. V prípade, že Zhotoviteľ oznámené (t.j. reklamované) vady neodstráni v dohodnutej lehote napriek tomu, že ich uznal a Objednávateľ vytvoril podmienky na ich odstránenie, má Objednávateľ právo po predchádzajúcom písomnom upozornení dať vady odstrániť tretej osobe na náklady Zhotoviteľa.
6. Odstránením vady Diela podľa tejto Zmluvy nie je dotknuté právo Objednávateľa domáhať sa náhrady škody spôsobenej v súvislosti s vadou Diela. 
Čl. X.
Sankcie

1. Objednávateľ a Zhotoviteľ sa dohodli, že v prípade omeškania Zhotoviteľa s odovzdaním Diela podľa čl. IV ods. 1 tejto zmluvy, má Objednávateľ právo účtovať Zhotoviteľovi zmluvnú pokutu vo výške 0,5 % z ceny Diela podľa čl. VI ods. 1 za každý aj začatý deň omeškania.
2. Objednávateľ a Zhotoviteľ sa dohodli, že v prípade omeškania Objednávateľa s úhradou faktúry má Zhotoviteľ právo účtovať Objednávateľovi úrok z omeškania vo výške 0,1 % z dlžnej sumy za každý aj začatý deň omeškania s úhradou faktúry.
3. Objednávateľ a Zhotoviteľ sa dohodli, že Objednávateľ si uplatní právo účtovať Zhotoviteľovi zmluvnú pokutu vo výške 100 EUR za každú neúčasť na koordinačnom stretnutí podľa čl. V. ods.  6 tejto zmluvy, ak  k účasti bude Zhotoviteľ vopred písomne (elektronicky – e-mailom) prizvaný.
4. Objednávateľ a Zhotoviteľ sa dohodli, že Objednávateľ si uplatní právo účtovať Zhotoviteľovi zmluvnú pokutu vo výške 100 EUR za každý prípad neposkytnutia súčinnosti podľa čl. III ods. 5 bod. 5.5. tejto zmluvy, ak  bude Zhotoviteľ k poskytnutiu súčinnosti vopred písomne (elektronicky – e-mailom) vyzvaný.
5. Objednávateľ a Zhotoviteľ sa dohodli, že Objednávateľ si uplatní právo účtovať Zhotoviteľovi zmluvnú pokutu vo výške objemu realizovaných naviac prác, ktoré vyplynuli z vady Diela alebo nesúladu výkazu výmer, a ktoré zároveň vyplynuli po uzavretí zmluvy so Zhotoviteľom stavebného diela.. 
6. Zaplatením zmluvnej pokuty nie je dotknuté právo Objednávateľa domáhať sa náhrady škody v zmysle § 373 a nasl. zákona č. 513/1991 Zb. (Obchodný zákonník) v znení neskorších predpisov.


Čl. XI.
Odstúpenie od zmluvy

1. Objednávateľ je oprávnený odstúpiť od tejto zmluvy, ak Zhotoviteľ poruší podstatným spôsobom svoju zmluvnú povinnosť. Podstatným porušením zmluvnej povinnosti zo strany Zhotoviteľa sa pre účely tejto zmluvy rozumie  neplnenie zmluvných termínov stanovených touto zmluvou, nepredloženie poistnej zmluvy podľa čl. VIII ods. 5 tejto zmluvy, prebiehajúce konkurzné konanie na majetok Zhotoviteľa vrátane podania návrhu na konkurz proti Zhotoviteľovi. 
2. Objednávateľ je ďalej oprávnený odstúpiť od tejto Zmluvy, ak si Zhotoviteľ riadne nesplní svoju zmluvnú povinnosť ani v lehote dodatočne poskytnutej Objednávateľom. Upozornenie Objednávateľa na porušenie povinnosti Zhotoviteľa a poskytnutie dostatočnej lehoty musí byť vykonané preukázateľne (formou doporučeného listu). Pokiaľ Zhotoviteľ vyhlási, že svoj záväzok nesplní, môže Objednávateľ odstúpiť od Zmluvy bez poskytnutia dodatočnej primeranej lehoty k plneniu alebo pred jej uplynutím. 
3. Zhotoviteľovi budú v prípade odstúpenia uhradené účelne vynaložené náklady preukázateľne spojené s dosiaľ vykonanými prácami okrem nákladov spojených s odstúpením od Zmluvy. Súčasne Objednávateľovi voči Zhotoviteľovi vzniká nárok na úhradu nákladov vynaložených na dokončenie Diela a na náhradu strát vzniknutých predĺžením termínu jeho dokončenia v rovnakom rozsahu.
4. Zhotoviteľ je oprávnený odstúpiť od tejto Zmluvy, ak Objednávateľ poruší podstatným spôsobom svoju zmluvnú povinnosť. Podstatným porušením zmluvnej povinnosti 
zo strany Objednávateľa sa pre účely tejto Zmluvy rozumie omeškanie so zaplatením riadne vystavenej a doručenej faktúry Zhotoviteľa po dobu dlhšiu než jeden mesiac. 
5. Odstúpením od Zmluvy táto Zmluva zaniká, a to okamihom doručenia odstúpenia druhej zmluvnej strane. Po tejto dobe nemožno účinky odstúpenia od Zmluvy odvolať či meniť bez súhlasu druhej zmluvnej strany. Odstúpením od Zmluvy zanikajú všetky práva 
a povinnosti strán zo zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy, nároku na zmluvnú pokutu a iných nárokov, ktoré podľa tejto Zmluvy alebo vzhľadom k svojej povahe majú trvať aj po ukončení Zmluvy.
6. V prípade odstúpenia niektorej zo zmluvných strán od zmluvy, zmluvné strany spíšu protokol o stave plnenia predmetu zmluvy ku dňu odstúpenia od zmluvy; protokol musí obsahovať  súpis všetkých uskutočnených plnení predmetu zmluvy ku dňu odstúpenia od zmluvy. Záverom protokolu zmluvné strany uvedú finančnú hodnotu doposiaľ vykonaného  plnenia predmetu zmluvy. Návrh protokolu je povinný vypracovať Zhotoviteľ. V prípade, že sa zmluvné strany na finančnej hodnote poskytnutia služieb nedohodnú, nechajú vypracovať príslušný znalecký posudok spoločne určeným súdnym znalcom. Zmluvné strany sa zaväzujú prijať tento posudok ako konečný k stanoveniu finančnej hodnoty plnenia predmetu zmluvy. Náklady znaleckého posudku hradí strana, ktorej konanie zapríčinilo odstúpenie od zmluvy. Ak sa strany nedohodnú na určení súdneho znalca, je ktorákoľvek zo strán oprávnená predložiť spor ku konečnému rozhodnutiu súdu. 
Čl. XII.
Záverečné ustanovenia

1. V prípadoch v tejto zmluve výslovne neupravených platia pre obe zmluvné strany ustanovenia zákona č. 513/1991 Zb. (Obchodný zákonník) v znení neskorších predpisov a ostatných všeobecne záväzných právnych predpisov Slovenskej republiky.
2. Akékoľvek ústne dohody pri zhotovovaní Diela, ktoré nie sú písomne potvrdené oprávnenými zástupcami oboch zmluvných strán, sú právne neúčinné.
3. Túto zmluvu možno meniť iba písomnými dodatkami, podpísanými oprávnenými zástupcami oboch zmluvných strán.
4. Táto zmluva je vyhotovená v štyroch rovnopisoch, každom s platnosťou originálu. Každá zmluvná strana dostane po dvoch vyhotoveniach zmluvy.
5. Písomnosti medzi stranami tejto zmluvy, z ktorých obsahom je spojený vznik, zmena alebo zánik práv a povinností upravených touto zmluvou sa doručujú do sídla zmluvnej strany uvedenej v záhlaví zmluvy. 
6. Zmluvné strany vyhlasujú, že si zmluvu vrátane jej príloh prečítali, s obsahom súhlasia 
a na dôkaz ich slobodnej, pravej a vážnej vôle pripájajú svoje podpisy.
7. Zmluva nadobúda platnosť dňom podpisu zmluvy oboma zmluvnými stranami. Účinnosť táto zmluva nadobúda dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky.   
8. Zmluva sa riadi slovenským právnym poriadkom, príslušné sú súdy SR. Zmluvné strany sa zaväzujú spory vyplývajúce z plnenia záväzkov v zmluve obsiahnutých riešiť prednostne vzájomným rokovaním s cieľom dosiahnuť dohodu. 
	V 	Nitre,  dňa                                    			 	V Nitre dňa	        
            Zhotoviteľ:		             			            Objednávateľ:	      
......................................................			.....................................................								prof. RNDr. Libor Vozár, CSc.	 		                        					rektor UKF v Nitre

